I 1986-87 arrangerte han erotisk uke på Café Sting og i 1987 en hvitløksuke som har blitt arrangert hvert år siden. De første par årene førte hvitløksuken til mye protester mot adoptering av innvandreres matvaner, men da den ble forsøkt nedlagt etter 8 år kom det så mye protester at den ble videreført. Storhetstiden for hvitløksuken var på 90-tallet, med årlige hvitløksskrellekonkurransen, kåringen av hvitløksprinsesse og hvitløksskrellekonkurransen mellom byens mest profilerte kokker og utelivspersonligheter. I 2012 feiret hvitløksuken på Café Sting 25 år og hadde utviklet seg til en ren matfestival.